Muzeul Etnografic al Transilvaniei
- Prezentare generala -

Muzeul Etnografic al Transilvaniei este primul muzeu etnografic din Romania, care si-a desfasurat activitatea neintrerupt, de la infiintare pana in prezent. Aceasta institutie a adunat, in cele opt decenii de activitate, cu rabdare si competenta stiintifica, zeci de mii de marturii ale civilizatiei traditionale din spatiul romanesc.
Initiativa infiintarii muzeului apartine Ministerului Artelor care, in 1920, pornind de la propunerile inaintate de Coriolan Petranu, inspectorul general al muzeelor in cadrul Consiliului Dirigent Roman, a oferit suma de 600.000 lei pentru infiintarea unui muzeu etnografic la Cluj.

La 4 mai 1922 Fundatia Culturala "Principele Carol" numeste o comisie, formata din George Valsan, Sextil Puscariu, Alexandru Lapedatu, Romulus Vuia si George Oprescu care urma sa faca propuneri in vederea constituirii Muzeului.

Astfel, in iunie 1922, Comisia hotaraste infiintarea imediata, la Cluj, a unui muzeu etnografic. Jaloanele programului stiintific, in baza caruia urma sa functioneze Muzeul, au fost trasate in sedinta din 22 iunie 1922. Acestea prevedeau ca Muzeul nou infiintat sa cuprinda toate ramurile etnografiei, nu numai arta populara, sa cerceteze, sa adune, sa pastreze si sa valorifice stiintific obiectele si fenomenele culturii populare romanesti si ale nationalitatilor coabitante, sa formeze un vast fond documentar, valorificat prin expozitia pavilionara, prin sectia in aer liber si, in principal, prin studii de specialitate.

Infiintarea Muzeului Etnografic al Ardealului a marcat un moment important in istoria muzeografiei si etnografiei romanesti, fiind primul muzeu care are la baza un program stiintific, ca urmare a unor campanii de cercetari, finalizate cu achizitionarea unui numar impresionant de materiale etnografice (1.230 de obiecte si 160 fotografii) care, organizate tematic, au constituit suportul primei expozitii etnografice. Programul stiintific al muzeului a fost elaborat de cei mai de seama specialisti ai vremii, cu serioase cunostinte, in cercetarea culturii populare si in domeniul etnografiei.

La 1 ianuarie 1923, apreciind rezultatele acestor campanii de cercetare, Fundatia Culturala "Principele Carol" numeste, in functia de director al muzeului, pe profesorul Romulus Vuia, ale carui idei fundamentale, elaborate in cartea sa "Muzeul Etnografic al Ardealului" constituie si astazi functiile esentiale ale acestui muzeu.

Muzeul Etnografic al Transilvaniei - informatii
Adresa:
Sediul central M.E.T

· Str. Memorandumului nr. 21, 400114 Cluj-Napoca

· Tel: +40.264.592.344

· Fax: +40.264.592.148

Expozitia in aer liber (Parcul Etnografic Romulus Vuia)

· Str. Taietura Turcului f.n., 400221 Cluj-Napoca

· Tel. +40.264.586.776

Acces

La Parcul Etnografic National "Romulus Vuia" se poate ajunge si prin mijloacele de transport in comun.
Autobuze: liniile 26, 27, 28, 30, 41, coborare statia "Piata 14 iulie".
